b'\n_START_ARTICLE_\nBianca Pascu\n_START_SECTION_\nCarier\xc4\x83\n_START_PARAGRAPH_\nPrimul sport a fost handbalul. S-a apucat de scrim\xc4\x83 la v\xc3\xa2rsta de zece ani, dup\xc4\x83 ce antrenorii de la CSM Bra\xc8\x99ov au f\xc4\x83cut o prezentare la \xc8\x99coal\xc4\x83._NEWLINE_\xc3\x8en anul 2008 a c\xc3\xa2\xc8\x99tigat medalia de argint la individual \xc8\x99i pe echipe la Campionatul European pentru juniori de la Gent. A ob\xc8\x9binut \xc8\x99i argintul la Universiada de var\xc4\x83 din 2011 de la Shenzhen, dup\xc4\x83 ce a fost \xc3\xaenvins\xc4\x83 de ucraineanca Olha Harlan \xc3\xaen finala. La Camp\xc3\xaeonatul Mondial de Scrim\xc4\x83 din 2011 de la Catania, ea a trebuit s\xc4\x83 renun\xc8\x9be \xc3\xaen tabloul de 64 \xc3\xaen fa\xc8\x9ba germancei Stefanie Kubissa, dup\xc4\x83 ce \xc8\x99i-a rupt un ligament la genunchi. _NEWLINE_Dup\xc4\x83 ce a suferit trei interven\xc8\x9bii chirurgicale, s-a calificat la Jocurile Olimpice din 2012. A fost eliminat\xc4\x83 \xc3\xaen primul tur de chinezoaica Zhu Min cu scorul 10\xe2\x80\x9315. La Campionatul Mondial din 2013 de la Budapesta, a dispus de Julieta Toledo din Mexic \xc3\xaen tabloul de 64, dar s-a oprit \xc3\xaen fa\xc8\x9ba ucrainencei Hal\xc3\xaena Pund\xc3\xaek. \xc3\x8en sezonul 2014-2015 a ajuns \xc3\xaen sferturile de final\xc4\x83 la Campionatul European de la Montreux, dar a pierdut la o tu\xc8\x99\xc4\x83 cu ucraineanca Olena Voronina. La Campionatul Mondial de la Moscova, a fost eliminat\xc4\x83 de spaniola Araceli Navarro. A \xc3\xaencheiat sezonul pe locul 45, cel mai bun din carier\xc4\x83.'